Momentul tentativei de asasinare asupra premierului slovac Robert Fico. A fost împușcat în mâini, picioare și abdomen
Europa este uluită de vestea-șoc primită miercuri după-amiază. Premierul Slovaciei a fost împușcat de mai multe ori. Este la spital, cu răni care îi amenință viața, după o tentativă de asasinat.
Robert Fico voia să stea de vorbă cu simpatizanții, în fața Casei de Cultură din orașul Handlova, unde tocmai avusese loc o ședință a guvernului. A fost dus cu elicopterul la spital și operat.
Atenție, urmează imagini și detalii care vă pot afecta emoțional.
Un reporter de la o televiziune slovacă a fost primul care a anunțat că Robert Fico, în vârstă de 59 de ani, a fost împușcat, după ce au fost trase patru focuri de armă în fața Casei de Cultură din orașul Handlova, unde avusese loc o reuniune a guvernului.
Fico a fost a fost împușcat când a venit în mijlocul oamenilor, adunați în fața casei de cultură. A câzut la pâmânt și gărzile de securitate s-au grăbit să-l ridice și să-l urce într-o mașină.
Fico, în stare critică
A fost împușcat de mai multe ori și se află în stare critică. Următoarele ore vor fi decisive, anunța pe Facebook, primul comunicat oficial al guvernului.
Orășelul Handlova cu doar 18.000 de locuitori, se află la un drum de două ore cu mașina de capitala Bratislava, adică vreo 190 de km. De aici, premierul slovac împușcat a fost transportat de urgență cu un elicopter la spitalul din Banska Bystrica, la circa 60 de km, adică cel mai mare oraș din apropiere unde oficialul putea primi ajutor de specialitate. S-a ales această variantă pentru a se interveni rapid pentru că ar fi durat prea mult să ajungă la Bratislava.
De la Bratislava, vicepreședintele parlamentului a confirmat atacul în timpul unei reuniuni a legislativului: "Doamnelor și domnilor, ședința este suspendată pe termen nelimitat deoarece prim-ministrul Republicii Slovace a fost împușcat. Acesta este rolul vostru".
Două persoane care erau alături de Fico în momentul în care a fost împușcat au povestit pentru site-urile de știri cum a decurs atacul.
"Voiam doar să-i strâng mâna," a spus unul dintre martorii. "Când au început să răsune împușcăturile, aproape că am asurzit" și-a amintit o femeie, care a văzut cum Fico a căzut în fața ei. A observat răni însângerate pe corp.
Relatarile neconfirmate ale martorilor afirmă că Fico a fost atins de gloanțe la brațe, picioare și împușcat în abdomen.
Presupusul atacator - un barbat de 71 de ani - a fost reținut de poliție. Poliția a închis zona și a evacuat centrul cultural. Serviciile de securitate s-au ocupat de siguranța celorlalți membri ai guvernului.
Iulian Chifu, analist politic: „Nu putem vorbi de o breșă de securitate decât în contextul în care un asemenea eveniment s-a petrecut și existau semnale, elemente care ar fi anunțat, până la urmă, contextul de securitate se judecă potrivit cu elementele care sunt la dispoziția celor care fac o asemenea evaluare. În principiu, nu există elemente, pentru că altfel, serviciul de securitate al premierul nu l-ar fi lasat să intre într-o mulțime de oameni care era ad hoc, nu erau controlați, nu erau verificați, nu erau trecuți printr-un filtru de metale, deci nimic nu anunța o asemenea perspectivă și încă o dată, faptul că am avut aceste elemente, sigur, le avem din relatările pe care presa le-a pus la dispoziție până acum și nu dintr-o anchetă, ne arată că, de fapt, e o chestiune personală, o treabă directă pe care atacatorul a simțit-o față de Fico”.
Președinta Slovaciei: "Un atac brutal și nemilos"
Președinta Slovaciei, Zuzana Čaputová, a condamnat ceea ce a numit "un atac brutal și nemilos" asupra premierului.
Robert Fico, președintele unui partid populist de stânga, s-a remarcat printr-o retorică pro-rusă și anti-occidentală.
A fost nevoit să demisioneze din funcția de prim-ministru după asasinarea jurnalistului de investigație Jan Kuciak, în 2018.
Este al doilea jurnalist din UE ucis în ultimele cinci luni pentru că ancheta cazuri de corupție.
Dar a revenit la putere după alegerile din septembrie anul trecut, la conducerea unei coaliții de partide populiste și naționaliste. A câștigat după ce a promis că oprește ajutorul militar către Ucraina, negând în același timp că ar fi pro-rus.
"Dacă partidul nostru intră în guvern, nu vom trimite niciun glonț de muniție către Ucraina", le spunea Fico susținătorilor săi în timpul campaniei sale.
Asemenea luări de poziției, precum și promisiunea de a respinge sancțiunilor occidentale împotriva Rusiei, au determinat unii observatori să-l compare pe demnitar cu premierul populist dreapta din Ungaria, Viktor Orban.
Sursa: Pro TV
Dată publicare:
15-05-2024 19:34